Aký je rozdiel medzi traktorom a riderom?
Rider je oproti záhradnému traktoru menší a pohyblivejší. Jeho žacie ústrojenstvo je umiestnené vpredu, takže s ním dokážete lepšie manévrovať. Je tak ideálnym strojom do členitých priestorov s menšou rozlohou. Záhradný traktor je robustnejší, no ponúka vyšší výkon. Je tiež variabilnejší, pretože pri jeho kúpe si môžete vybrať variant s mnohými pripojiteľnými doplnkami na ďalšie využitie. Pravdepodobne po ňom siahnete, ak potrebujete pomocníka pri náročnejšej práci v ťažšie prístupnom teréne.
Rozdielom sa podrobnejšie venujeme v kapitole Typy záhradných traktorov.
Pre bezproblémovú prevádzku je na traktore potrebné vykonávať niektoré základné servisné úkony. Či ich zvládnete sami alebo dáte prednosť servisu je už otázkou vášho pohodlia a manuálnej zručnosti. Ak viete sami vymeniť sviečky či motorový olej, je to len plus. V opačnom prípade si prezrite dĺžku záruky a ponuku servisných služieb jednotlivých predajcov. Je totiž možné, že servis ponúka možnosť návštevy technika aj u vás doma, čo príjemne šetrí váš čas i ďalšie prípadné starosti.